ai4bharat/Pralekha huggingface dataset:
ప్రధాన మంత్రి కార్యాలయం
గాంధీ శాంతిబహుమతి 2021 సమ్మానాన్ని గోరఖ్ పుర్ లోని గీతా ప్రెస్ కు ఇచ్చినందుకుకు గాను అభినందనలను తెలిపిన ప్రధాన మంత్రి
గాంధీ శాంతి బహుమతి 2021 సమ్మానాన్ని గోరఖ్ పుర్ లోని గీతా ప్రెస్ కు ఇచ్చినందుకు గాను ప్రధాన మంత్రి శ్రీ నరేంద్ర మోదీ గీతా ప్రెస్ కు అభినందనల ను వ్యక్తం చేశారు.
ప్రధాన మంత్రి ఒక ట్వీట్ లో -
‘‘గోరఖ్ పుర్ లోని గీతా ప్రెస్ కు గీతా ప్రెస్ ను గాంధీ శాంతి బహుమతి 2021 సమ్మానాన్ని ఇచ్చినందుకు గీతా ప్రెస్ కు నేను అభినందనల ను వ్యక్తం చేస్తున్నాను. ప్రజల లో సామాజికపరమైనటువంటి మరియు సాంస్కృతికపరమైనటువంటి పరివర్తన ను పెంపొందింప చేసే దిశ లో వారు గడచిన వంద సంవత్సరాల లో ప్రశంసనీయమైనటువంటి కార్యాల ను నెరవేర్చారు.
@GitaPress
https://pib.gov.in/PressReleasePage.aspx?PRID=1933252 “
అని పేర్కొన్నారు.
మరిన్ని వివరాల ను తెలుసుకోవడం కోసం ఈ క్రింది లింకు ను చూడగలరు:
https://pib.gov.in/PressReleasePage.aspx?PRID=1933252
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
మహారాష్ట్రలోని మెసర్స్ నోకార్క్ రోబోటిక్స్ ప్రైవేట్ లిమిటెడ్ కు టీడీబీ - డి ఎస్ టి మద్దతు; డిజిటల్ ఎనేబుల్డ్ అడ్వాన్స్డ్ యూనివర్సల్ ఐసీయూ వెంటిలేటర్ను వాణిజ్యీకరించే కంపెనీ
డిజిటల్ ఎనేబుల్డ్ అడ్వాన్స్డ్ యూనివర్సల్ ఐసీయూ వెంటిలేటర్ వాణిజ్యీకరణ కోసం ఐఐటీ కాన్పూర్ ఇంక్యుబేషన్
స్టార్టప్ కు టీడీబీ-డీఎస్టీ ఫండింగ్ కింద రూ.3.94 కోట్లు
85 శాతానికి పైగా వైద్య పరికరాలు దిగుమతి అవుతున్న దేశంలో, దేశీయంగా అభివృద్ధి చేసిన ఉత్పత్తుల వైపు మొగ్గు చూపడం ఎప్పుడూ అంత క్లిష్టమైనది కాదు. భారత ప్రభుత్వం తన "మేకిన్ ఇండియా" చొరవ, ఆరోగ్య సంరక్షణతో సహా అన్ని రంగాలలో డిజిటలైజేషన్ పై పునరుద్ధరించిన దృష్టి, దేశీయ ఆవిష్కరణల కోసం బలమైన పర్యావరణ వ్యవస్థను నడిపిస్తోంది.
ఈ జాతీయ ప్రాధాన్యతలను ప్రతిబింబిస్తూ, టెక్నాలజీ డెవలప్మెంట్ బోర్డు  డిజిటల్ ఎనేబుల్డ్ అడ్వాన్స్డ్ యూనివర్సల్ ఐసియు వెంటిలేటర్ల వాణిజ్యీకరణకు అంకితమైన మెసర్స్ నోకార్క్ రోబోటిక్స్ ప్రైవేట్ లిమిటెడ్, మహారాష్ట్రతో ఒప్పందం కుదుర్చుకుంది. మొత్తం ప్రాజెక్టు వ్యయం రూ.7.89 కోట్లలో రూ.3.94 కోట్ల మద్దతును బోర్డు ప్రకటించింది. కాన్పూర్ లోని ఇండియన్ ఇన్ స్టిట్యూట్ ఆఫ్ టెక్నాలజీకి చెందిన స్టార్టప్ ఇంక్యుబేషన్ అండ్ ఇన్నోవేషన్ సెంటర్ లో ఇంక్యూబేషన్ చేసిన మెసర్స్ నోకార్క్ స్వదేశీ పరిజ్ఞానంతో ఇన్నోవేషన్ స్ఫూర్తిని చాటుతోంది.
ఈ మొత్తం సాంకేతిక పరిజ్ఞానాన్ని నోకార్క్ దేశీయంగా అభివృద్ధి చేసింది, వెంటిలేటర్ ప్రతి భాగానికి అనేక పేటెంట్లు దాఖలు అయ్యాయి. కోవిడ్-19 మహమ్మారి సమయంలో కంపెనీ ఎంట్రీ లెవల్ వెంటిలేటర్- వి 310 కీలక పాత్ర పోషించింది, ఇది భారతదేశం అంతటా వివిధ ఆసుపత్రులలో ఏర్పాటయింది. అక్కడ ఇది ప్రాణాలను రక్షించడంలో కీలక పాత్ర పోషించింది.ఈ విజయం ఆధారంగా నోకార్క్ ఇప్పుడు స్మార్ట్ వెంటిలేటర్ అయిన నోకార్క్ వి730ఐని విడుదల చేస్తోంది. వి730 ఐ -జి ఎస్ ఎం , వై ఫై , ఎల్ ఎ ఎన్ ద్వారా క్లౌడ్ కు అంతరాయం లేని కనెక్టివిటీని అనుమతిస్తుంది, వైద్యులు,ఇంటెన్సివ్ కేర్ నిపుణులు నోకార్క్ డిజిటల్ ప్లాట్ ఫామ్ పై రోగి డేటాను రిమోట్ గా పర్యవేక్షించడానికి అనుమతిస్తుంది. ఆసుపత్రులు తమ ఐసియు డేటా వర్క్ ఫ్లోలను డిజిటలైజ్ చేయడానికి వీలు కల్పిస్తుంది. వైద్య పరికరాల రంగంలో స్వావలంబన భారతాన్ని నిర్మించాలన్న ప్రభుత్వ ప్రయత్నానికి అనుగుణంగా ఈ కార్యక్రమం చేపట్టారు.
ఈ సందర్భంగా నోకార్క్ ప్రమోటర్లు శ్రీ నిఖిల్ కురేలే, శ్రీ హర్షిత్ రాథోడ్ మాట్లాడుతూ, టిడిబి నుండి మద్దతు, సహాయం భారతదేశ ఆరోగ్య సంరక్షణ రంగం అంతటా సాంకేతిక స్వదేశీకరణ అన్వేషణలో కంపెనీని ముందుకు నడిపిస్తుందని పేర్కొన్నారు. ప్రభుత్వ ఆత్మనిర్భర్ భారత్ కార్యక్రమాలకు నోకార్క్ ప్రయత్నాలు గణనీయంగా దోహదం చేస్తాయని, వైద్య సాంకేతిక రంగంలో ఆవిష్కరణలు, స్వావలంబనకు ఒక ఉదాహరణగా నిలుస్తాయని వారు చెప్పారు.
టిడిబి కార్యదర్శి శ్రీ రాజేష్ కుమార్ పాఠక్ మాట్లాడుతూ, "అధునాతన వైద్య సాంకేతికతలో నోకార్క్ ఆవిష్కరణలు దేశీయ ఆరోగ్య సంరక్షణ సౌకర్యాల అవసరాలను తీర్చే అధునాతన పరిష్కారాలను అభివృద్ధి చేయడంలో భారతదేశ సామర్థ్యాలకు నిదర్శనం. మెసర్స్ నోకార్క్ డిజిటల్ ఎనేబుల్డ్ అడ్వాన్స్డ్ యూనివర్సల్ ఐసియు వెంటిలేటర్లను వాణిజ్యీకరించడంపై దృష్టి పెడుతుంది, ఇవి క్రిటికల్ కేర్ లో విప్లవాత్మక మార్పులను తీసుకువస్తాయని భావిస్తున్నారు. ఎగుమతి మార్కెట్లలో కూడా అపారమైన సామర్థ్యాన్ని కలిగి ఉన్న భారతదేశంలో తయారైన డిజిటల్ ఆధారిత ఆరోగ్య సంరక్షణ పరికరాల సాకారానికి పుణెలోని కంపెనీ తయారీ కేంద్రం ఒక చిహ్నం.
యువజన వ్యవహారాలు, క్రీడల మంత్రిత్వ శాఖ
'మేరీ మాటి మేరా దేశ్' ప్రచారంలో భాగంగా ఇప్పటి వరకు 17 లక్షలకు పైగా మొక్కలు నాటారు: శ్రీమతి మీతా రాజీవ్ లోచన్
'మేరీ మాటి మేరా దేశ్' ప్రచారం కింద ఇప్పటి వరకు 17 లక్షలకు పైగా మొక్కలు నాటారని కేంద్ర యువజన వ్యవహారాలు & క్రీడల మంత్రిత్వ శాఖ ఆధ్వర్యంలోని కేంద్ర యువజన వ్యవహారాల విభాగం కార్యదర్శి శ్రీమతి మీతా రాజీవ్ లోచన్ చెప్పారు. 25 వేలకు పైగా అమృత వాటికలు రూపొందించినట్లు కూడా వెల్లడించారు. భోపాల్లో ఆమె పర్యటిస్తున్నారు.
'మేరీ మాటి మేరా దేశ్' ప్రచారంలో 4 కోట్ల మందికి పైగా పంచప్రాణ్ ప్రమాణం చేశారని, యువత చురుగ్గా పాల్గొంటున్నారని శ్రీమతి మీతా ఆర్ లోచన్ వెల్లడించారు.
భోపాల్లోని తాత్యా తోపే స్టేడియంలో ఏర్పాటు చేసిన 'మేరీ మాటి మేరా దేశ్' రాష్ట్ర స్థాయి సమీక్ష సమావేశంలో పాల్గొన్న శ్రీమతి మీతా రాజీవ్ లోచన్, మధ్యప్రదేశ్ రాష్ట్రంలో జరుగుతున్న కార్యక్రమాల గురించి అడిగి తెలుసుకున్నారు.
పంజాబ్ బెటాలియన్కు చెందిన అమరవీరుడు కెప్టెన్ దేవాశిష్ శర్మ మాతృమూర్తి శ్రీమతి నిర్మల శర్మను శ్రీమతి మీతా రాజీవ్ లోచన్ సన్మానించారు. మధ్యప్రదేశ్ రాష్ట్ర క్రీడలు & యువజన సంక్షేమ శాఖ కార్యదర్శి శ్రీ పి నరహరి, పీఐబీ, దూరదర్శన్, ఆల్ ఇండియా రేడియో, నేషనల్ సర్వీస్ స్కీమ్, నెహ్రూ యువ కేంద్ర సంఘటన్ అధికారులు సహా రాష్ట్ర ప్రభుత్వ అధికారులు కూడా ఈ సమావేశంలో పాల్గొన్నారు.
మధ్యప్రదేశ్లో రెండు రోజుల పర్యటనలో భాగంగా, మొదటి రోజున, 'మేరీ మాటి మేరా దేశ్ అభియాన్' కింద భోపాల్లోని 'ఇన్స్టిట్యూట్ ఆఫ్ ఎక్సలెన్స్ ఇన్ హయ్యర్ ఎడ్యుకేషన్'లో జరుగుతున్న కార్యక్రమాలను శ్రీమతి మీతా రాజీవ్ లోచన్ పరిశీలించారు. ఆ విద్యాసంస్థ ప్రాంగణంలో నిర్మించిన అమృత వాటికను ప్రారంభించారు. నేషనల్ సర్వీస్ స్కీమ్ కార్యాలయంలో ఏర్పాటు చేసిన ప్రదర్శనను ఆమె సందర్శించి, ఒక రుద్రాక్ష మొక్కను నాటారు.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా, ఇప్పటివరకు 127.61 కోట్ల డోసులను అందించారు.
దేశవ్యాప్త క్రియాశీల కేసుల సంఖ్య 99,155.
మొత్తం కేసుల్లో క్రియాశీల కేసులు 1% కంటే తక్కువగా, 0.29% వద్ద ఉన్నాయి. 2020 మార్చి నుంచి ఇది కనిష్ట స్థాయి.
రికవరీ రేటు 98.35% కు చేరింది.
గత 24 గంటల్లో 6,918 మంది కోలుకున్నారు. దీంతో, కోలుకున్నవారి మొత్తం సంఖ్య 3,40,60,774 కు పెరిగింది.
గత 24 గంటల్లో 8,895 కొత్త కేసులు నమోదయ్యాయి.
రోజువారీ పాజిటివిటీ రేటు  గత 62 రోజులుగా 2% కన్నా తక్కువగా ఉంది.
వారపు పాజిటివిటీ రేటు  గత 21 రోజులుగా 1% కన్నా తక్కువగా ఉంది.
ఇప్పటివరకు 64.72 కోట్ల కొవిడ్ పరీక్షలు చేశారు.
వాణిజ్యం, పరిశ్రమల మంత్రిత్వ శాఖ
దేశం లోని ఎగుమతులు, దిగుమతులు సానుకూల పోకడలను చూపుతున్నాయి, వాణిజ్య లోటు తగ్గుతోంది : శ్రీ పియూష్ గోయల్ వెల్లడి
ఎంఈఐఎస్ కోసం 2 కోట్ల రూపాయల క్యాపింగ్- ఎగుమతిదారులలో 98% మందిని ప్రభావితం చేయదు: శ్రీ గోయల్
ఎగుమతి ప్రోత్సాహక మండళ్లతో మంత్రి భేటీ
కేంద్ర వాణిజ్య, పరిశ్రమల శాఖ మంత్రి శ్రీ పియూష్ గోయల్ ఈ రోజు వివిధ ఎగుమతి ప్రోత్సాహక మండళ్ల  కార్యవర్గ సభ్యులతో సమావేశమయ్యారు. మన దేశంలో జరుగుతున్న ప్రపంచ వాణిజ్యం, క్షేత్రస్థాయిలో వాస్తవ పరిస్థితులు, ఎగుమతిదారులు ఎదుర్కొంటున్న సమస్యలపై చర్చించారు. ముఖ్యంగా లాక్ డౌన్ అయినప్పటి నుండి శ్రీ గోయల్ ఇపిసిలతో వరుస చర్చలు జరుపుతున్నారు. ఈ సమావేశంలో వాణిజ్య కార్యదర్శి డాక్టర్ అనుప్ వాధవన్, డిజిఎఫ్టి శ్రీ అమిత్ యాదవ్, మంత్రిత్వ శాఖ ఇతర ఉన్నతాధికారులు పాల్గొన్నారు.
దేశ ఎగుమతులతో పాటు దిగుమతులు కూడా సానుకూల పోకడలను చూపుతున్నాయని మంత్రి చెప్పారు. మహమ్మారి కారణంగా ఈ ఏడాది ఏప్రిల్లో ఎగుమతులు బాగా తగ్గిన తరువాత గత సంవత్సరం స్థాయికి చేరుకుంటున్నాయని చెప్పారు. "సానుకూల విషయం ఏమిటంటే, మూలధన వస్తువుల దిగుమతులు తగ్గలేదు, దిగుమతులలో తరుగుదల ప్రధానంగా ముడి చమురు, బంగారం ఎరువులలో కనిపిస్తుంది" అని అన్నారు. వాణిజ్య లోటు బాగా తగ్గుతూ, ప్రపంచ వాణిజ్యంలో మన వాటా మెరుగుపడుతోంది, స్థితిస్థాపక సరఫరా గొలుసులు ఈ పరిణామానికి కారణం. దీనితో పాటు మన ఎగుమతిదారుల పట్టుదల, కృషి విశేషంగా ఉందని ఆయన అన్నారు. మరింత విశ్వసనీయమైన, మెరుగైన వాణిజ్య డేటాను రూపొందించడానికి ప్రయత్నిస్తున్నామని, తద్వారా దేశంలో మంచి ప్రణాళిక, తదనుగుణంగా విధానాలు రూపొందుతాయని మంత్రి అన్నారు.
ప్రపంచ వాణిజ్యం, అనుసంధాన వ్యవస్థలో భారత వాటాను విస్తరించడానికి, కార్యకలాపాల స్థాయి పెంచడానికి, నాణ్యతను మెరుగుపరచడానికి దృష్టిపెట్టాల్సిన 24 తయారీ రంగాలను గుర్తించామని మంత్రి చెప్పారు. ఈ రంగాలకు దిగుమతి ప్రత్యామ్నాయం, ఎగుమతులను పెంచే సామర్థ్యం ఉంది. గ్లోబల్ వాల్యూ చైన్లో భారతదేశం విశ్వసనీయ, స్థితిస్థాపక భాగస్వామిగా ప్రపంచంలో ఒక స్థానం సంపాదించిందని ఆయన అన్నారు.
మర్చండైస్ ఎక్స్ పోర్ట్ ఫ్రమ్ ఇండియా స్కీమ్  లో ఇటీవలి మార్పుల అంశంపై మాట్లాడుతూ, రూ. 2 కోట్ల క్యాపింగ్ ఈ పథకం కింద ప్రయోజనం పొందే 98% ఎగుమతిదారులను ప్రభావితం చేయదని మంత్రి స్పష్టం చేశారు.
ఈపిసి ఆఫీసు-బేరర్ల సవాళ్లు, అనుభవాలు మరియు సలహాలను విన్న తరువాత, మంత్రి వారి విలువైన అభిప్రాయానికి కృతజ్ఞతలు తెలుపుతూ, మాక్రో-నంబర్లు కొన్నిసార్లు ఎగుమతిదారులు ఎదుర్కొంటున్న ఇబ్బందులను గ్రహించలేవని అన్నారు. ప్రధానంగా విచక్షణా వ్యయంపై ఆధారపడిన కొన్ని రంగాలు తీవ్ర ఒత్తిడికి లోనవుతున్నాయని ఆయన అంగీకరించారు. శ్రీ గోయల్ ఎగుమతిదారులకు వీలైనంత వరకు సహాయం చేస్తానని హామీ ఇచ్చారు. సెజ్ సమస్యలను ఆర్థిక మంత్రిత్వ శాఖ దృష్టికి తీసుకెళ్తానని చెప్పారు. భారతీయ తయారీ రంగాన్ని ప్రోత్సహించడానికి ఏర్పాటు చేసిన స్టీరింగ్ కమిటీతో పాలుపంచుకోవాలని ఆయన ఎగుమతిదారులకు పిలుపునిచ్చారు.
ఆరోగ్య, కుటుంబ సంక్షేమ మంత్రిత్వ శాఖ
దేశంలో కొవిడ్ పరిస్థితులు మెరుగుపడే వరకు ఇంజెక్షన్ రెమ్డెసివిర్ మరియు రెమ్డెసివిర్ యాక్టివ్ ఫార్మాస్యూటికల్ కావలసిన ముడిపదార్ధాలు  ఎగుమతులను కేంద్రం నిషేధించింది.
రోగులు మరియు ఆసుపత్రులు రెమిడెసివిర్ను సులభంగా పొందటానికి కేంద్రం వివిధ చర్యలు తీసుకుంటోంది
భారతదేశం ఇటీవల కొవిడ్ కేసుల సంఖ్య పెరుగుతోంది. 11.04.2021 నాటికి దేశంలో 11.08 లక్షల క్రియాశీల కొవిడ్ కేసులు ఉన్నాయి. అవి క్రమంగా పెరుగుతున్నాయి. ఈ పరిస్థితి కొవిడ్ రోగుల చికిత్సలో ఉపయోగించే ఇంజెక్షన్ రెమ్డెసివిర్ డిమాండ్ పెరగడానికి దారితీసింది. రాబోయే రోజుల్లో ఈ డిమాండ్ మరింత పెరిగే అవకాశం ఉంది.
ఎం/ఎస్ గిలియడ్ సైన్సెస్, యూఎస్ఏ తో స్వచ్ఛంద లైసెన్సింగ్ ఒప్పందం ప్రకారం ఏడు భారతీయ కంపెనీలు రెమ్డెసివిర్ను ఉత్పత్తి చేస్తున్నాయి. వీటికి నెలకు సుమారు 38.80 లక్షల యూనిట్ల సామర్థ్యం ఉంది.
పై విషయాల దృష్ట్యా, పరిస్థితి మెరుగుపడే వరకు భారత ప్రభుత్వం ఇంజెక్షన్ రెమ్డెసివిర్ మరియు రెమ్డెసివిర్ యాక్టివ్ ఫార్మాస్యూటికల్ కావలసిన ముడిపదార్ధాలు  ఎగుమతులను నిషేధించింది.
అదనంగా, ఆసుపత్రి మరియు రోగులు రెమ్డెసివిర్కు సులభంగా పొందేందుకు భారత ప్రభుత్వం ఈ క్రింది చర్యలు తీసుకుంది:
1. రెమ్డెసివిర్కు సంబంధించి అందరు దేశీయ తయారీదారులు తమ వెబ్సైట్లో వారి స్టాకిస్టులు / పంపిణీదారుల వివరాలను ప్రదర్శించాలని సూచించారు. తద్వారా ఔషధలను పొందేందుకు అవకాశం లభిస్తుంది.
2. డ్రగ్స్ ఇన్స్పెక్టర్లు మరియు ఇతర అధికారులు స్టాక్లను ధృవీకరించడానికి మరియు ఇతర అక్రమాలను నిరోధించడానికి తనిఖీలు చేయాలని మరియు హోర్డింగ్ మరియు బ్లాక్ మార్కెటింగ్ను అరికట్టడానికి సమర్థవంతమైన చర్యలు తీసుకోవాలని ఆదేశించారు. రాష్ట్ర ఆరోగ్య కార్యదర్శులు ఈ కార్యక్రమాన్ని సంబంధిత రాష్ట్రాలు/యుటిల డ్రగ్ ఇన్స్పెక్టర్లతో సమీక్షిస్తారు.
3. రెమ్డెసివిర్ ఉత్పత్తిని పెంచడానికి ఫార్మాస్యూటికల్స్ విభాగం దేశీయ తయారీదారులతో సంప్రదింపులు జరిపింది.
నిపుణుల కమిటీ అనేక చర్చల తరువాత "నేషనల్ క్లినికల్ మేనేజ్మెంట్ ప్రోటోకాల్ ఫర్ కొవిడ్-19" అభివృద్ధి చేయబడిందని, మరియు కోవిడ్ చికిత్సకు మార్గదర్శక పత్రం అని భారత ప్రభుత్వం రాష్ట్రాలకు సూచించింది. కొవిడ్-19 రోగుల చికిత్స ప్రోటోకాల్లో రెమ్డెసివిర్ ఇన్వెస్టిగేషనల్ థెరపీగా జాబితా చేయబడింది. సమాచారం మరియు భాగస్వామ్య నిర్ణయం తీసుకోవడం చాలా అవసరం. అంతేకాకుండా వివరణాత్మక మార్గదర్శకాలలో పేర్కొన్న సూచనలు గమనించాలి.
ఈ దశలను ప్రభుత్వ మరియు ప్రైవేటు రంగాలలోని అన్ని ఆసుపత్రులకు మళ్ళీ తెలియజేయాలని మరియు సమ్మతిని పర్యవేక్షించాలని రాష్ట్రాలు మరియు కేంద్రపాలిత ప్రాంతాలకు సూచించబడింది.
గృహ నిర్మాణం మరియు పట్టణ వ్యవహారాల మంత్రిత్వ శాఖ
ప్రారంభమైన ‘సిటీ ఫైనాన్స్ ర్యాంకింగ్స్, 2022’ పోర్టల్
తొలిసారిగా ప్రారంభించిన కార్యక్రమంలో పాల్గోవాలని పట్టణ స్థానిక సంస్థలను ఆహ్వానించిన కేంద్ర గృహ నిర్మాణం, పట్టణ వ్యవహారాల మంత్రిత్వ శాఖ
'సిటీ ఫైనాన్స్ ర్యాంకింగ్స్ 2022' పోర్టల్ www.cityfinance.in/rankings ని కేంద్ర గృహ నిర్మాణం, పట్టణ వ్యవహారాల మంత్రిత్వ శాఖ 2023 మార్చి 20న ప్రారంభించింది. డిజిటల్ విధానంలో, కాగితాలతో సంబంధం లేకుండా జరిగే ర్యాంకింగ్ ప్రక్రియలో దేశవ్యాప్తంగా ఉన్న పట్టణ స్థానిక సంస్థలు  పాల్గొనవచ్చు. దేశవ్యాప్తంగా ఉన్న మునిసిపల్ సంస్థల ప్రస్తుత ఆర్థిక పరిస్థితి, కాలక్రమేణా ఆర్థిక పనితీరు మెరుగు పరచడానికి చర్యలు అమలు చేస్తున్న స్థానిక సంస్థలను గుర్తించి, అవార్డులు అందించడానికి 'సిటీ ఫైనాన్స్ ర్యాంకింగ్స్ 2022' ని కేంద్ర గృహ నిర్మాణం, పట్టణ వ్యవహారాల మంత్రిత్వ శాఖ ప్రారంభించింది. మెరుగుదల యొక్క నాణ్యత ఆధారంగా మూల్యాంకనం చేయడం, గుర్తించడం మరియు రివార్డ్ చేయడం వంటి లక్ష్యంతో ప్రారంభించబడింది.
కేంద్ర గృహ నిర్మాణం, పట్టణ వ్యవహారాల మంత్రిత్వ శాఖ మంత్రి శ్రీ హర్దీప్ సింగ్ పూరి డిసెంబర్ 28, 2022న 'సిటీ ఫైనాన్స్ ర్యాంకింగ్స్ 2022' మార్గదర్శకాలు విడుదల చేశారు. దీనిలో పాల్గొనే పట్టణ స్థానిక సంస్థల ఆర్థిక స్థితి 15 సూచికల ఆధారంగా మూల్యాంకనం చేస్తారు.  వనరుల సమీకరణ,  వ్యయ పనితీరు మరియు  ఆర్థిక పాలన కింద ప్రమాణాల ఆధారంగా మూల్యాంకన జరుగుతుంది.  40 లక్షల కంటే ఎక్కువ  10-40 లక్షల మధ్య  లక్ష నుంచి10 లక్షలు  100,000 కంటే కంటే తక్కువ జనాభా కలిగిన నగరాలుగా నగరాలను విభజించి వాటి స్కోర్ల ఆధారంగా ర్యాంక్ ఇస్తారు. ప్రతి జనాభా విభాగంలో మొదటి 3 నగరాలను జాతీయ స్థాయిలో అలాగే ప్రతి రాష్ట్రం/రాష్ట్ర క్లస్టర్లో గుర్తించి అవార్డులు అందిస్తారు.
'సిటీ ఫైనాన్స్ ర్యాంకింగ్స్ 2022'లో పాల్గొనడానికి చివరి తేదీగా 2023 మే 31ను నిర్ణయించారు. పోటీలో పాల్గొనే పట్టణ స్థానిక సంస్థలు ఆన్లైన్ ద్వారా అవసరమైన సమాచారం /పత్రాలు  . www.cityfinance.in.లో సమర్పించవచ్చు. సమాచార సేకరణ ప్రక్రియలో ప్రాజెక్ట్ మానిటరింగ్ యూనిట్గా వ్యవహరించే క్వాలిటీ కంట్రోల్ ఆఫ్ ఇండియా  స్థానిక పట్టణ సంస్థలు / రాష్ట్రాలకు సహకారం అందిస్తుంది. సమాచారం ధృవీకరణ తర్వాత 2023 జూలై నెలలో తుది ర్యాంకింగ్లు ప్రకటిస్తారు.
పట్టణ స్థానిక సంస్థల ఆర్థిక పరిస్థితిపై సిటీ ఫైనాన్స్ ర్యాంకింగ్స్ విధాన రూపకర్తలకు అవగాహన కలిగిస్తాయి. ఆర్థిక ర్యాంకింగ్స్లో పాల్గొనడం ద్వారా స్థానిక పట్టణ సంస్థలు తమ ఆర్థిక పనితీరుతో పాటు ఇతర నగరాల పనితీరును అంచనా వేయగలుగుతాయి. దీనివల్ల భవిష్యత్తులో ఆర్థిక స్థితిని మెరుగు పరుచుకోవడానికి స్థానిక సంస్థలు అవకాశం కలుగుతుంది.
ప్రధాన మంత్రి కార్యాలయం
పవిత్ర బసవ జయంతి సందర్భంగా బసవేశ్వరునికి ప్రధానమంత్రి నివాళి
బసవ జయంతి పవిత్ర పర్వదినం సందర్భంగా జగద్గురు బసవేశ్వరునికి ప్రధానమంత్రి శ్రీ నరేంద్ర మోదీ నివాళి అర్పించారు. అలాగే ఒక విడియో క్లిప్ ద్వారా జగద్గురు బసవేశ్వరుని గురించి తన మనోభావాలను శ్రీ మోదీ ప్రజలతో పంచుకున్నారు.
ఈ మేరకు ఒక ట్వీట్ ద్వారా పంపిన సందేశంలో:
“నేడు పవిత్ర బసవ జయంతి సందర్భంగా జగద్గురు బసవేశ్వరునికి నివాళి అర్పిస్తున్నాను. మానవాళికి సేవ చేయడంలో ఆయన ఆలోచనలు-ఆదర్శాలు మనకెంతో స్ఫూర్తినిస్తాయి. అణగారిన వర్గాలకు సాధికారత కల్పన ద్వారా బలమైన, సంపన్న సమాజ నిర్మాణంపై ఆయన విస్పష్ట ప్రబోధం చేశారు.” అని ప్రధాని పేర్కొన్నారు.
అలాగే 2015 నవంబరులో జగద్గురు బసవేశ్వరుని విగ్రహావిష్కరణను ప్రస్తావిస్తూ పార్లమెంటు సభ్యులు శ్రీ శివకుమార్ ఉదాసి ట్వీట్పై స్పందిస్తూ పంపిన సందేశంలో:
“జగద్గురు బసవేశ్వరులు చూపిన బాటను మేం సదా అనుసరిస్తాం. ఆయనకు నివాళి అర్పించే ఇటువంటి అనేక అవకాశాలు లభించడం నాకు దక్కిన అదృష్టం” అని ప్రధానమంత్రి పేర్కొన్నారు.
(
భారత పోటీ ప్రోత్సాహక సంఘం
సజ్జన్ ఇండియా లిమిటెడ్ లో ఈక్విటీ వాటా మూలధనాన్ని కొనుగోలు చేయడానికి సోనా కంపెనీ పిటిఇ లిమిటెడ్ని అనుమతించిన సిసిఐ
కాంపిటీషన్ చట్టం, 2002లోని సెక్షన్ 31  కింద సోనా కంపెనీ పిటిఇ లిమిటెడ్  సజ్జన్ ఇండియా లిమిటెడ్ లో ఈక్విటీ మూలధానాన్ని పొందేందుకు కాంపిటీషన్ కమిషన్ ఆఫ్ ఇండియా  ఆమోదాన్ని తెలిపింది.
లక్ష్యిత సంస్థ ఈక్విటీ షేర్లను కొనుగోలు చేయడం ద్వారా అందులో పెట్టుబడి పెట్టడానికి సంబంధించిన ప్రతిపాదిత కలయిక కాంపిటీషన్ చట్టం, 2002లోని సెక్షన్ 5 కిందకు వస్తుంది.
కొనుగోలుదారు
కొనుగోలుదారు సింగ్పూర్ చట్టాల కింద ఏర్పడిన పెట్టుబడి సంస్థ. కొనుగోలుదారుకు భారత్లో ఎటువంటి భౌతిక ఉనికి లేదు. నోటీసు తేదీ నాటికి కొనుగోలుదారుకి భారత్లో ఎటువంటి పోర్ట్ఫోలియో కంపెనీలు లేక పెట్టుబడులు లేవు.
లక్ష్యిత సంస్థ
భారత్లో లక్ష్యిత సంస్థ కార్యకలాపాలు  వ్యవసాయ రసాయనాలలో వినియోగించే రసాయన సమ్మేళనాల తయారీ, కాంట్రక్టుపై తయారీ,  ప్రత్యేక రసాయనాల ఉత్పత్తి, వ్యాపారం  రంగులు, వర్ణకాలలో ఉపయోగించే రసాయన సమ్మేళనాలు  రసాయన సమ్మేళనాలు/  ఔషధ తయారీలో మధ్య రకపు పదార్ధాల ఉత్పత్తి  రసాయన కారకాల తయారీ.
సిసిఐ వివరణాత్మక ఉత్తర్వులు త్వరలో వెలువడనున్నాయి.
పౌర విమానయాన మంత్రిత్వ శాఖ
శిక్షణ పొందిన భారతీయ పైలట్ల వేళల్లో స్వయం సమృద్ధి సాధించేందుకు ప్రభుత్వం చర్యలు చేపట్టింది
గోండియా  మరియు కలబురగి లో విమాన ప్రయాణ సమయాలను మరియు విమాన వినియోగాన్ని మెరుగుపరచడానికి పైలట్ శిక్షణను నిర్వహించడానికి ఐజీఆర్యుఏ అనుమతించింది.
i.ప్రస్తుతం డైరెక్టరేట్ జనరల్ ఆఫ్ సివిల్ ఏవియేషన్  జారీ చేసిన మొత్తం కమర్షియల్ పైలట్ లైసెన్స్ లో విదేశీ శిక్షణ పొందిన క్యాడెట్ల వాటా దాదాపు 40%. శిక్షణ పొందిన భారతీయ పైలట్లలో స్వయం సమృద్ధి సాధించేందుకు ప్రభుత్వం ఈ క్రింది చర్యలను చేపట్టింది:
ii.ఎయిర్పోర్ట్స్ అథారిటీ ఆఫ్ ఇండియా  25 సెప్టెంబర్ 2020న సరళీకృత ఫ్లయింగ్ ట్రైనింగ్ ఆర్గనైజేషన్స్  విధానాన్ని రూపొందించింది, ఇందులో విమానాశ్రయ రాయల్టీ  రద్దు చేయబడింది. అలాగే భూమి అద్దెలు హేతుబద్ధీకరించబడ్డాయి.
iii.బెలగావి , జల్గావ్ , కలబురగి , ఖజురహో  మరియు లిలాబరీ లోని ఐదు విమానాశ్రయాలలో తొమ్మిది ఎఫ్టిఓల కోసం 31 మే 2021 మరియు 29 అక్టోబర్ 2021న ఏఏఐ అవార్డ్ లెటర్లు జారీ చేసింది. కలబుర్గిలో రెండు ఎఫ్టిఓల సాఫ్ట్ లాంచ్ 15 ఆగస్టు 2021న సరళీకృత విధానం ప్రకారం జరిగింది.
iv.నవంబర్ 2021 నుండి అమలులోకి వచ్చేలా ఏఎమ్ఈ మరియు ఎఫ్సి అభ్యర్థుల కోసం డీజీసిఎ కొత్త ఆన్లైన్ ఆన్డిమాండ్ ఎగ్జామినేషన్ ని ప్రవేశపెట్టింది. ఈ లైసెన్స్ పరీక్షలు అభ్యర్థులు తమ ఎంపిక ప్రకారం పరీక్షకు హాజరు కావడానికి తేదీ మరియు సమయాన్ని ఎంచుకునే అవకాశాన్ని అందిస్తాయి. పరీక్షల స్లాట్లు అందుబాటులో ఉన్నాయి.
v.ఎఫ్టిఓల వద్ద విమాన కార్యకలాపాలకు అధికారం ఇచ్చే హక్కుతో ఫ్లయింగ్ ఇన్స్ట్రక్టర్లకు అధికారం కల్పించేందుకు డిజిసీఏ తన నిబంధనలను సవరించింది. ఇది ప్రతి ఎఫ్టిఓ వద్ద ఫ్లైయింగ్ అవర్స్ మరియు విమాన వినియోగాన్ని పెంచడంలో సహాయపడుతుంది మరియు సిపిఎల్ అవసరాలను వేగంగా పూర్తి చేయడానికి దారి తీస్తుంది.
vi.భారతదేశపు అతిపెద్ద ఫ్లయింగ్ అకాడమీ - అమేథీ లోని ఇందిరా గాంధీ రాష్ట్రీయ ఉరాన్ అకాడమీ  - దాని ఫ్లైయింగ్ గంటలు మరియు విమానాల వినియోగాన్ని పెంచడానికి గోండియా  మరియు కలబురగి లో పైలట్ శిక్షణను చేపట్టేందుకు అనుమతించబడింది. ఐజిఆర్యుఏ తన విమాన ప్రయాణ సమయాన్ని పెంచడానికి అన్ని వారాంతాల్లో మరియు సెలవు దినాల్లో పనిచేయడం ప్రారంభించింది. ఇతర ప్రైవేట్ ఎఫ్టిఓలు కూడా ఆ మేరకు ప్రోత్సహించబడతాయి.
పౌర విమానయాన మంత్రిత్వ శాఖలోని సహాయ మంత్రి జనరల్  వి. కె. సింగ్  ఈ రోజు రాజ్యసభలో ఒక ప్రశ్నకు లిఖితపూర్వక సమాధానంలో ఈ సమాచారాన్ని అందించారు.
విద్యుత్తు మంత్రిత్వ శాఖ
సుమిటోమో మిత్సుయ్ బ్యాంకింగ్ కార్పొరేషన్  నుండి ఎస్.ఓ.ఎఫ్.ఆర్. తో అనుసంధానమైన 75 మిలియన్ అమెరికా డాలర్ల నిర్ణీత కాల వ్యవధి ఋణాన్ని పొందిన - ఆర్.ఈ.సి. లిమిటెడ్
భారతదేశం లో ఏదైనా ఎన్.బి.ఎఫ్.సి. కోసం మొదటిసారిగా, 75 మిలియన్ అమెరికా డాలర్ల మేర, ఐదు సంవత్సరాల సెక్యూర్డ్ ఓవర్నైట్ ఫైనాన్సింగ్ రేటు  తో అనుసంధానమైన సిండికేటెడ్, నిర్ణీత కాల వ్యవధి ఋణాన్ని, ఆర్.ఈ.సి. లిమిటెడ్, 2021 అక్టోబర్, 7వ తేదీన, విజయవంతంగా పొందింది. ఈ ఋణ ఒప్పందానికి, సుమిటోమో మిత్సుయ్ బ్యాంకింగ్ కార్పొరేషన్  కు చెందిన సింగపూర్ శాఖ ను ఏకైక తప్పనిసరి లీడ్ అర్రేంజర్ మరియు బుక్ రన్నర్ గా నియమించడం జరిగింది. ఈ రుణం తో పాటు, ఈ సౌకర్యం పై వడ్డీ రేటు వల్ల సంభవించే నష్టాన్ని తగ్గించడానికి ఆర్.ఈ.సి. సంస్థ, వడ్డీ రేటు స్వాప్ రిఫరెన్సింగ్ ఎస్.ఓ.ఎఫ్.ఆర్. సదుపాయాన్ని కూడా తీసుకుంది. భారతదేశం లోని ఏదైనా ఒక కార్పొరేట్ సంస్థ ఇటువంటి ఒప్పందాన్ని చేసుకోవడం ఇదే మొదటిసారి.
భారతీయ రిజర్వ్ బ్యాంకు నిర్దేశించిన ఈ.సి.బి. మార్గదర్శకాల ప్రకారం అనుమతించిన మౌలిక సదుపాయాల విద్యుత్ రంగ ప్రాజెక్టులకు, ఈ సౌకర్యం ద్వారా సమకూరే నిధులను వినియోగించడం జరుగుతుంది.
అమెరికా డాలర్ల నిర్ణీత కాల వ్యవధి రుణ ఒప్పందం విజయవంతం కావడం పై, ఆర్.ఈ.సి. చైర్మన్, మేనేజింగ్ డైరెక్టర్ శ్రీ సంజయ్ మల్హోత్రా వ్యాఖ్యానిస్తూ, "ఎల్.ఐ.బి.ఓ.ఆర్. త్వరలో నిలిపివేయడంతో మరియు ఎల్.ఐ.బి.ఓ.ఆర్. పరివర్తన కోసం కార్యాచరణ ప్రణాళిక లో భారతీయ రిజర్వ్ బ్యాంకు జారీ చేసిన నోటిఫికేషన్ ను అనుసరించడం ద్వారా, ఈ ఎస్.ఓ.ఎఫ్.ఆర్. అనుసంధానమైన నిర్ణీత కాల వ్యవధి రుణ సదుపాయాన్ని సమకూర్చుకోవడం పట్ల మేము చాలా సంతోషంగా ఉన్నాము. భారతదేశంలో ఏ ఎన్.బి.ఎఫ్.సి. కైనా కూడా ఇది మొదటిది. ప్రస్తుతం ఉన్న మా నిర్ణీత కాల వ్యవధి రుణ సదుపాయాలను మెరుగైన రీతిలో ఎస్.ఓ.ఎఫ్.ఆర్. కి అమెరికా డాలర్ల ఎల్.ఐ.బి.ఓ.ఆర్. పరివర్తనలో వినియోగించుకోడానికి, ఈ ప్రక్రియ నుండి పొందిన అనుభవం, ఆర్.ఈ.సి. కి అవకాశం కల్పిస్తుంది." అని పేర్కొన్నారు.
ఆర్.ఈ.సి. లిమిటెడ్ గురించి:
ఆర్.ఈ.సి. లిమిటెడ్ అనేది నవరత్న ఎం.బి.ఎఫ్.సి. ఇది భారతదేశం అంతటా విద్యుత్ రంగానికి అవసరమైన పెట్టుబడి తో పాటు, అభివృద్ధి పై దృష్టి పెడుతుంది. 1969 లో స్థాపించబడిన ఆర్.ఈ.సి. లిమిటెడ్ సంస్థ, సంబంధిత కార్యకలాపాలలో యాభై సంవత్సరాలు పూర్తి చేసుకుంది. రాష్ట్ర విద్యుత్ బోర్డులు, రాష్ట్ర ప్రభుత్వాలు, కేంద్ర / రాష్ట్ర విద్యుత్ వినియోగ సంస్థలు, స్వతంత్ర విద్యుత్ ఉత్పత్తి దారులు, గ్రామీణ విద్యుత్ సహకార సంఘాల తో పాటు, ప్రైవేటు రంగ విద్యుత్ వినియోగ సంస్థలకు, ఆర్.ఈ.సి. లిమిటెడ్, ఆర్థిక సహాయం అందిస్తుంది. దీని వ్యాపార కార్యకలాపాల్లో భాగంగా, విద్యుత్ ఉత్పత్తి, ప్రసారం, పంపిణీ, ప్రాజెక్టులు, పునరుత్పాదక విద్యుత్ ప్రాజెక్టుల తో సహా, పూర్తి విద్యుత్ రంగానికి అవసరమైన వివిధ రకాల పెట్టుబడి ప్రాజెక్టులు ఉన్నాయి.
యువజన వ్యవహారాలు, క్రీడల మంత్రిత్వ శాఖ
ఎస్ఎఐకి చెందిన పాటియాలా, సోనిపట్ కేంద్రాలను సందర్శించి రూ. 85 కోట్లు విలువైన అనేక మౌలికసదుపాయాల ప్రాజెక్టులను ప్రారంభించిన కేంద్ర క్రీడా మంత్రి అనురాగ్ ఠాకూర్
ఈ ప్రతిష్ఠాత్మక కేంద్రాలలో శిక్షణ పొందుతున్న క్రీడాకారులకు మెరుగైన వసతి సౌకర్యాలుః శ్రీ అనురాగ్ ఠాకూర్
300 పడకల ఆసుపత్రి నిర్మాణ వ్యయం రూ. 26.77 కోట్లు
భారతదేశ లెజెండరీ హాకీ క్రీడాకారుడు మేజర్ ధ్యాన్చంద్,స్ప్రింటర్ పిటి ఉషకు అంకితం చేసిన రూ. 5.25 కోట్ల పునరుద్ధరించి, ఆధునీకరించిన హాస్టళ్ళను కూడా మంత్రి ప్రారంభించారు.
కేంద్ర యువజన వ్యవహారాలు, క్రీడల శాఖ మంత్రి శ్రీ అనురాగ్ సింగ్ ఠాకూర్ శనివారంనాడు పాటియాలాలోని స్పోర్ట్స్ అథారిటీ ఆఫ్ ఇండియా కి చెందిన నేతాజీ సుభాస్ నేషనల్ ఇనిస్టిట్యూట్ ఆఫ్ స్పోర్ట్స్  లో రూ. 26.77 కోట్ల వ్యయంతో నిర్మించిన నూతన 300 పడకల ఆసుపత్రిని ప్రారంభించారు.
భారతదేశానికి చెందిన ప్రతిష్ఠాత్మక హాకీ క్రీడాకారుడు మేజర్ ధ్యాన్ చంద్, స్ప్రింటర్ పిటి ఉషకు రూ. 5.25 కోట్ల వ్యయంతో పునరుద్ధరించి, ఆధునీకరించి, అంకితం చేసిన హాస్టళ్ళను కూడా మంత్రి ప్రారంభించారు.
ప్రారంభోత్సవం సందర్భంగా ప్రసంగిస్తూ, క్రీడాకారులకు సాధ్యమైనంత ఉత్తమ సౌకర్యాలను కల్పించేందుకు ప్రభుత్వం కృషి చేస్తోందని శ్రీ ఠాకూర్ చెప్పారు. అన్ని విధానాలలోనూ క్రీడాకారులను కేంద్రంగా ఉంచాల్సిన ప్రాముఖ్యత గురించి ప్రధాన మంత్రి శ్రీ నరేంద్ర మోడీజీ ఎప్పుడూ నొక్కివక్కాణిస్తుంటారని అన్నారు. 300 పడకల హాస్టల్ను ప్రారంభించడం, పాత హాస్టళ్ళ ఆధునీకరణ అనేది ఈ దిశగా మరొక అడుగు. తద్వారా ప్రతిష్ఠాత్మక కేంద్రాలలో శిక్షణ పొందుతున్న క్రీడాకారులుగు మెరుగైన వసతి సౌకర్యాలు ఉంటాయని పేర్కొన్నారు.
స్పోర్ట్స్ పెర్ఫార్మెన్స్ అనాలసిస్ కోర్సును కూడా శ్రీ ఠాకూర్ ప్రారంభించారు. ఇది ఎన్ఎస్ఎన్ఐఎస్ పాటియాలాలో అందిస్తున్న అకడమిక్ కోర్సులకు తొలిసారి దీనిని అదనంగా చేర్చారు. ఈ కోర్సుకు సంబంధించిన తొలి బ్యాచ్ విద్యార్ధులతో ముచ్చటిస్తూ, క్రీడా శాస్త్రాన్ని, క్రీడల రాణింపు విశ్లేషణను ప్రదేశపెట్టడమనేది ఒక క్రీడాకారుడి వాస్తవ సంభావ్యతను అంచనా వేసేందుకు అత్యంత ముఖ్యమని, ఇది అంతర్జాతీయ పోటీదారుల మొత్తం రాణింపును మెరుగుపరచడంలో ఇది ఎంతో ఉపయోగపడుతుందని శ్రీ ఠాకూర్ చెప్పారు.
తన పర్యటన సందర్భంగా, దాదాపు 400 మంది క్రీడాకారులతో, శిక్షకులతో ముచ్చటించి, క్రీడలపై దృష్టిపెట్టడాన్ని కొనసాగిస్తూ దేశానికి గర్వకారణం కావలసిందిగా వారికి ప్రేరణను ఇచ్చారు. ఆయన క్రీడాకారుల నుంచి వారికి సెంటర్లలో అందుబాటులో ఉన్న సౌకర్యాల గురించి, ప్రస్తుతం ఉన్న ఏర్పాట్లలో వారికి కావలసిన మెరుగుదల గురించి ఇన్పుట్లు కోరారు.
అనేక సంవత్సరాలుగా ఎస్ఎఐ పాటియాలా ప్రపంచ ఛాంపియన్షిప్లు, ఒలింపిక్ మెడళ్ళు సహా దేశంలోనూ, అనేకమంది ప్రముఖ క్రీడాకారులను తయారు చేసింది.
జాతీయ స్థాయి పోటీలలో ఎస్ఎఐ పాటియాలా క్రీడాకారులు 2021వ సంవత్సరంలో ఆరు విభాగాలలో మొత్తం 72 మెడళ్ళను గెలుచుకుంది. ఇక 2022వ సంవత్సరంలో మెడళ్ళ ట్యాలీ మొత్తం 195కు పెరిగింది.
అంతర్జాతీయ స్థాయిలో కామన్వెల్త్ ఛాంపియన్షిప్లు, యూరోపియన్ ఓపెన్ & జూనియర్ వరల్డ్ ఛాంపియన్షిప్లు సహా ఎస్ఎఐ పాటియాలా క్రీడాకారులు 19 మెడళ్ళను గెలుచుకుంది.
అనంతరం, సహాయ మంత్రి శ్రీ నిశిత్ ప్రమాణిక్తో కలిసి సోనిపట్లోని స్పోర్ట్స్ అథారిటీ ఆఫ్ ఇండియా  నేషనల్ రీజియనల్ సెంటర్ ని, సందర్శించి, రూ. 48 కోట్ల వ్యయంతో నూతన ఇంటిగ్రేటెడ్ హై ఫెర్ఫార్మెన్స్ సెంటర్ కు పునాదిరాయి వేశారు.
తమ పర్యటనల సందర్భంగా, మంత్రులు నూతనంగా మెరుగుపరిచిన సింథటిక్ మాకీ ఫీల్డ్ను ప్రారంభించారు.దీనిని దాదాపు రూ. 5 కోట్ల వ్యయంతో పునరుద్ధరించి, ఆధునీకరించారు.
హోం మంత్రిత్వ శాఖ
తగినంతగా లేని ఫోరెన్సిక్ లేబరెటరీలు
కేసుల పరిష్కారం పలు అంశాలపై ఆధారపడి ఉంటుంది. అవి కేసు ఏ విభాగానికి చెందినది, కేసులో ముడిపడి ఉన్నవాస్తవాల సంక్లిష్టత, సాక్ష్యం తీరు, స్టేక్ హోల్డర్ల సహకారం వంటివి.పోలీసు, పబ్లిక్ ఆర్డర్, తోపాటు రాష్ట్రాల ఫొరెన్సిక్ సైన్సు లేబరెటరీలను పటిష్టపరచడం భారత రాజ్యాంగంలోని ఏడవ షెడ్యూలులోని అంశం.
అయితే, రాష్ట్రాల ఫోరెన్సిక్ సైన్సు లేబరెటరీలను బలోపేతం చేయడంలో సహాయం చేసేందుకు కేంద్ర హోం మంత్రిత్వశాఖ  కింది చర్యలు తీసుకుంది.
 నిర్భయ ఫండ్ కింద 157.98 కోట్ల రూపాయల వ్యయంతో డిఎన్ఎ అనాలసిస్, సైబర్ ఫోరెన్సిక్, సబంధిత సదుపాయాలను 16 రాష్ట్రాలు, కేంద్ర పాలిత ప్రాంతాలలో బలోపేతం చేసే ప్రాజెక్టులకు ఆమోదం.
 2019-21ఆర్థిక సంవత్సరంలో పోలీసు బలగాల ఆధునీకరణ పథకం కింద ఫోరెన్సిక్ సైన్సు లేబరెటరీల బలోపేతానికి మొత్తం రూ 195.97 కోట్ల రూపాయలు ఆమోదం.
 ఫోరెన్సిక్ పరీక్షలలో నాణ్యత , ప్రమాణాలు పాటించేందుకు కేంద్ర హోంమంత్రిత్వశాఖకు చెందిన డైరక్టరేట్ ఆఫ్ పోరెన్సిక్ సైన్ సర్వీసెస్ కింది మార్గదర్శకాలు జారీచేసింది.
-ఎన్.ఎ.బి.ఎల్ ప్రమాణాల ప్రకారం  అక్రిడిటేషన్కు క్వాలిటీ మాన్యువల్సు, ఫొరెన్సిక్ సైన్సెస్కు చెందిన 8 రంగాలకు వర్కింగ్ ప్రొసీజర్ మాన్యువల్స్
-బయాలజీ, డిఎన్ఎ డివిజన్లకు క్వాలిటీ మాన్యువళ్లు, వర్కింగ్ ప్రొసీజర్లు
-లైంగిక దాడుల కేసులలో ఫోరెన్సిక్ సాక్ష్యాల సేకరణ, సంరక్షణ, రవాణాకు సంబంధించి దర్యాప్తు అధికారుల, వైద్య అధికారులకు మార్గదర్శకాలు. లైంగిక దాడుల కేసులలో సాక్ష్యాలను తగిన విధంగా సేకరించి , వాటిని భద్రపరిచేందుకు, లైంగిక దాడుల కేసులలో సాక్ష్యాల సేకరణకు 15,000కు పైగా కిట్లను రాష్ట్రాలు, కేంద్ర పాలిత ప్రాంతాలకు పంపిణీ చేయడం జరిగింది.
-ఫోరెన్సిక్ సైన్సు లేబరెటరీల స్థాయి పెంపు, లేబరెటరీల స్థాపనకు ప్రమాణాల ప్రకారం ఉండాల్సిన పరికరాల జాబితా.
కేంద్ర హోంశాఖ సహాయ మంత్రి శ్రీ జి.కిషన్ రెడ్డి ఈరోజు రాజ్యసభలో ఒక లిఖిత పూర్వక ప్రశ్నకు సమాధానంగా
ఈ విషయాన్ని తెలియజేశారు.